cyanic-selkie/wikianc huggingface dataset:
Πολυχρόνης Πολυχρονίδης
Η ζωή του
Ως υπουργός Δικαιοσύνης είναι ο συντάκτης του νόμου για την «Προστασία της τιμής του πολιτικού κόσμου της Χώρας» (το πόθεν έσχες των πολιτικών), επίσης του νόμου «Περί καταργήσεως των εκτάκτων μέτρων» με βάση τον οποίο απελευθερώθηκαν όλοι οι τότε πολιτικοί κρατούμενοι. Αποφασισμένος επίσης να προχωρήσει ακώλυτη η ανάκριση για την δολοφονία του Γρηγόρη Λαμπράκη, προχώρησε στη διοικητική δίωξη του τότε Εισαγγελέα του Αρείου Πάγου, ευνοούμενου των Ανακτόρων, Κων. Κόλλια.
Ως υπουργός Δημόσιας Τάξης προχώρησε σε μέτρα διασφάλισης της δημοκρατικής λειτουργίας των Σωμάτων Ασφαλείας, με χαρακτηριστική την επιλογή του αντιστράτηγου Νικολάου Παναγιωτακόπουλου, διώκτη του παρακράτους, ως Αρχηγού της Χωροφυλακής.
Δείγματα όλων αυτών αναφέρονται στην έκδοση ''Πολυχρόνης Ι. Πολυχρονίδης'' της κοινότητας Ροδωπού Κισάμου Χανίων—1989.
Παραπομπές
Κατηγορία:Βουλευτές Χανίων Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες δικηγόροι Κατηγορία:Έλληνες υπουργοί Εμπορικής Ναυτιλίας Κατηγορία:Έλληνες υπουργοί Δημοσίας Τάξεως Κατηγορία:Έλληνες υφυπουργοί Εσωτερικών Κατηγορία:Έλληνες υφυπουργοί Εμπορίου Κατηγορία:Έλληνες υπουργοί Γενικοί Διοικητές Κρήτης Κατηγορία:Βουλευτές εκλεγμένοι με την ΕΠΕΚ
Σκοποβολή στους Θερινούς Ολυμπιακούς Αγώνες 1896
Στους Θερινούς Ολυμπιακούς Αγώνες του 1896 διεξήχθησαν πέντε αγωνίσματα σκοποβολής ανδρών. Διοργανώθηκαν από την υπo-επιτροπή Σκοποβολής στο σκοπευτήριο της Καλλιθέας. Συνολικά, 61 αθλητές από επτά χώρες έλαβαν μέρος στους αγώνες που διεξήχθησαν το διάστημα 8-12 Απριλίου 1896.
Συμμετέχουσες χώρες
Οι επτά χώρες που συμμετείχαν είναι οι εξής (σε παρένθεση ο αριθμός των αθλητών):
Σύνοψη αποτελεσμάτων
thumb|right|200px|Οι σκοπευτές [[Παντελής Καρασεβδάς|Καρασεβδάς, Φραγκούδης και Ορφανίδης.]] Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.
Πίνακας μεταλλίων
150px|thumb|right|Ο [[Βίγκο Γιένσεν]]
Εξωτερικοί σύνδεσμοι
Κατηγορία:Διοργανώσεις σκοποβολής στην Αθήνα
Βρωμαμίνη
Η βρωμαμίνη ή (μονο)βρωμαμίδιο (αγγλικά: bromamine) είναι είναι ανόργανη χημική ένωση, που περιέχει άζωτο, υδρογόνο και βρώμιο, με μοριακό τύπο NH2Br. Μπορεί να θεωρηθεί ότι παράγεται από την αμμωνία (NH3), αν αντικατασταθεί ένα από τα άτομα υδρογόνου της από ένα άτομο βρωμίου. Ανήκει στις «αλαμίνες».
«Θυγατρικές» βρωμαμίνες
Ο όρος «βρωμαμίνη» επεκτείνεται επίσης και σε μια σειρά βρωμιωμένες ανόργανες και οργανικές αμίνες. Πιο συγκεκριμένα, στις βρωμαμίνες ανήκουν, εκτός από τη («μητρική») βρωμαμίνη, η διβρωμαμίνη (NHBr2), το τριβρωμιούχο άζωτο (NBr3), καθώς επίσης και ενώσεις των γενικών τύπων R2NBr και RNBr2, όπου τα R, που δεν είναι απαραίτητα ίδια, μπορεί να είναι μια μονοσθενής ανόργανη ή οργανική ομάδα. Επίσης, τα δυο (2) R του πρώτου τύπου (R2NBr), μπορούν να αντικατασταθούν από μια δισθενή ομάδα, σχηματίζοντας μια ετεροκυκλική ένωση.
Παραγωγή
Σε αραιό υδατικό διάλυμα, η βρωμαμίνη παράγεται με επίδραση αμμωνίας (ΝΗ3) σε υποβρωμιώδες νάτριο (NaOBr):
Το δραστικό βρωμιωτικό μέσο στην αντίδραση αυτή είναι το υποβρωμιώδες οξύ (HOBr), που παράγεται από την πρωτονίωση των υποβρωμιωδών ανιόντων του υποβρωμιώδους νατρίου.
Χημική συμπεριφορά
Ο ομοιοπολικός δεσμός N-Br που περιέχουν οι βρωμαμίνες (μητρική και θυγατρικές) υδρολύεται γρήγορα απελευθερώνοντας υποβρωμιώδες οξύ :
Αναφορές και σημειώσεις
Κατηγορία:Ανόργανες ενώσεις βρωμίου Κατηγορία:Ασταθείς ενώσεις Κατηγορία:Ανόργανες αμίνες Κατηγορία:Ενώσεις υδρογόνου
Ιερά Αγιοταφιτική Αδελφότητα
Ιερά Αγιοταφιτική Αδελφότητα (Ἡ Ἱερά Ἁγιοταφιτική Ἀδελφότης) ονομάζεται η μοναστική αδελφότητα Ελληνορθοδόξων περί το Πατριαρχείο Ιεροσολύμων. Έδρα της είναι η Μονή των Αγίων Κωνσταντίνου και Ελένης στην Παλαιά Πόλη της Ιερουσαλήμ και επικεφαλής της (ως ηγούμενος) ο εκάστοτε Πατριάρχης Ιεροσολύμων (σήμερα ο Πατριάρχης Θεόφιλος).
Αποστολή, δικαιοδοσία, καθήκοντα
Αποστολή της Αδελφότητας είναι η υπεράσπιση της Ορθοδοξίας στην Αγία Γη, η διαφύλαξη και περιφρούρηση των Παναγίων Προσκυνημάτων όπου γεννήθηκε, μεγάλωσε, σταυρώθηκε και αναστήθηκε ο Ιησούς Χριστός και η πνευματική καθοδήγηση του Ορθοδόξου ποιμνίου.
Η Ιερά Αγιοταφιτική Αδελφότητα διέπεται από τους εκκλησιαστικούς κανόνες και θεσμούς της μοναχικής Πολιτείας. Η πνευματική δικαιοδοσία της εκτείνεται στην Ιορδανία, Ισραήλ, Γάζα, Σαουδική Αραβία, καθώς σύμφωνα με τον αρχαιότατο τίτλο του, το Πατριαρχείο ποιμαίνει «τὴν Ἁγίαν Πόλην Ἱερουσαλήμ, πᾶσαν Παλαιστίνην, Συρίαν, Ἀραβίαν, πέραν τοῦ Ἰορδάνου, Κανᾶ τῆς Γαλιλαίας καὶ Ἁγίαν Σιῶν». H αριθμητική δύναμη της Αδελφότητας ανέρχεται σήμερα σε πάνω από 100 μέλη, Μητροπολίτες, Αρχιεπισκόπους, Επισκόπους, Αρχιμανδρίτες, Ιερομόναχους, Διακόνους, Μοναχούς καί Δοκίμους. Η Αδελφότητα συντηρεί επίσης σχολεία και άλλα φιλανθρωπικά ιδρύματα στην περιοχή.
Το σύστημα διοίκησής της είναι διαφορετικό από των υπολοίπων Εκκλησιών, λόγω του ιδιότυπου τρόπου εκκλησιαστικής διοικήσεως των Πανάγιων Προσκυνημάτων. Το Ιερό Κοινό του Παναγίου Τάφου διοικείται από δεκαοκταμελή Διαρκή Σύνοδο υπό την προεδρία του Πατριάρχη, η οποία αποτελείται από Αρχιερείς και Αρχιμανδρίτες που διορίζονται από τον Πατριάρχη.
Πηγές
Κατηγορία:Μοναστήρια Κατηγορία:Πατριαρχείο Ιεροσολύμων
Παναγιώτης Τριαντόπουλος
Ο Παναγιώτης (Πάνος) Τριαντόπουλος (1900-2002) ήταν Έλληνας δικηγόρος και πολιτικός από την Πελοπόννησο. Υπηρέτησε ως βουλευτής.
Βιογραφικά στοιχεία
Σπούδασε νομικά και άσκησε το δικηγορικό επάγγελμα. Εκλέχθηκε βουλευτής Μεσσηνίας με το Λαϊκό Κόμμα στις εκλογές του 1946 και Ολυμπίας στις εκλογές του 1952 με τον Ελληνικό Συναγερμό.
Πέθανε το 2002, σε ηλικία 102 ετών. Κηδεύτηκε στις 25 Ιουνίου 2002 από τον ιερό ναό Αγίου Λαζάρου του Α΄ Κοιμητηρίου Αθηνών.
Πηγές
Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Μεσσηνίας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές Ολυμπίας Κατηγορία:Υπεραιωνόβιοι
Ομοσπονδιακό Κόμμα (Αργεντινή)
Το Ομοσπονδιακό Κόμμα (Partido Federal) ήταν πολιτικό κόμμα. Ιδρύθηκε το 1816 και ήταν ενεργό έως και το 1868. Υποστήριζε τη δημιουργία ενός ομοσπονδιακού συστήματος δημοκρατίας. Ο ομοσπονδισμός προέρχεται από την εποχή της Επανάστασης του Μαΐου και ο ηγέτης του ήταν ο Χοσέ Γκερβάσιο Αρτίγας, ιδρυτής της Ένωσης των Ελευθέρων Λαών γνωστή ως Ομοσπονδιακή Ένωση. Μέχρι το δεύτερο μισό του δέκατου ένατου αιώνα, συνεχίστηκαν οι διαμάχες με το Κόμμα Ενότητας, όσον αφορά με την πολιτική οργάνωση της χώρας.
Παραπομπές
Κατηγορία:Πολιτική της Αργεντινής Κατηγορία:Συντηρητικά κόμματα
Ηλεκτρονική συμμετοχή
Η Ηλεκτρονική συμμετοχή (αγγλικά: electronic participation, e-participation) είναι η διαδικασία που ενθαρρύνει και υποστηρίζει τη συμμετοχή των πολιτών σε θέματα διακυβέρνησης με τη χρήση των τεχνολογιών πληροφορικής και επικοινωνιών (ΤΠΕ). Η ηλεκτρονική συμμετοχή μπορεί να αφορά σε θέματα διοίκησης, παροχής υπηρεσιών, λήψης αποφάσεων και διαμόρφωσης πολιτικών και ως εκ τούτου εντάσσεται στο ευρύτερο πλαίσιο της ηλεκτρονικής διακυβέρνησης και της συνεργατικής διακυβέρνησης.
Ο δείκτης ηλεκτρονικής συμμετοχής (EPI) του ΟΗΕ αξιολογεί και κατατάσσει τις χώρες σύμφωνα με τη χρήση υπηρεσιών ηλεκτρονικής συμμετοχής.
Εξωτερικοί σύνδεσμοι
Κατηγορία:Αγωγή του πολίτη Κατηγορία:Συλλογική νοημοσύνη Κατηγορία:Δημοκρατία Κατηγορία:Ηλεκτρονική δημοκρατία
Χώροι Ανεξέλεγκτης Διάθεσης Απορριμάτων
Οι Χώροι Ανεξέλεγκτης Διάθεσης Απορριμάτων (ΧΑΔΑ) είναι χώροι, κυρίως παράνομοι, όπου εναποτίθενται τα σκουπίδια χωρίς να λαμβάνονται υπ' όψιν οι περιβαλλοντικοί παράγοντες και οι συνέπειες που θα υπάρξουν από μια τέτοια διαδικασία. Είναι ένας από τους βασικότερους λόγους πρόκλησης πυρκαγιάς και μόλυνσης των υδάτων.
Παραπομπές
Κατηγορία:Διαχείριση απορριμμάτων
Νίκος Βαμβακάς
Ο Νίκος Βαμβακάς ήταν αθλητής της πυγμαχίας ο οποίος απεβίωσε σε ηλικία 23 ετών σε αγώνα πυγμαχίας στις 28 Αυγούστου του 1952.
Ξεκίνησε την καριέρα του ως αθλητής πυγμαχίας από τον Ολυμπιακό και συνέχισε να αγωνίζεται στον Παναθηναϊκό. Υπηρέτησε στο Ναυτικό και αναδείχθηκε 2 χρονιές πρωταθλητής στους αγώνες πυγμαχίας των Ενόπλων Δυνάμεων. Αγωνίστηκε επίσης στους Πανναυτικούς Αγώνες και κατατάχθηκε δεύτερος στο Πρωτάθλημα Ελλάδας.
Το 1952 ο Παναθηναϊκός διοργάνωσε πυγμαχικούς αγώνες με αντίπαλους τους πυγμάχους της Παρτιζάν για να καλλιεργήσει το άθλημα και να ενισχύσει τις ελληνογιουγκοσλαβικές σχέσεις. Ο Νίκος Βαμβακάς αγωνίστηκε απέναντι στο Γιουγκοσλάβο πρωταθλητή Πάβλιτς. Κατά τη διάρκεια του αγώνα υπερτερούσε απέναντι στο τεχνικά ανώτερο αντίπαλό του, όμως στο 2ο λεπτό του 3ου και τελευταίου γύρου δέχθηκε ισχυρά χτυπήματα με συνέπεια να βρεθεί σε ημιαναίσθητη κατάσταση. Υπέστη σοβαρή εγκεφαλική διάσειση, δεν διακομίστηκε εγκαίρως στο νοσοκομείο και εξέπνευσε νοσηλευόμενος την επόμενη ημέρα. Ο Παναθηναϊκός ανακοίνωσε τη διεξαγωγή ετήσιων αγώνων στη μνήμη του Νίκου Βαμβακά.
Παραπομπές
Κατηγορία:Έλληνες πυγμάχοι Κατηγορία:Πυγμάχοι ΠΑΟ Κατηγορία:Πυγμάχοι ΟΣΦΠ
Αμερικανικές Παρθένοι Νήσοι
Οι Αμερικανικές Παρθένες Νήσοι (αγγλικά: United States Virgin Islands) είναι το τμήμα του νησιωτικού συμπλέγματος των Παρθένων Νήσων στην Καραϊβική Θάλασσα που αποτελεί κτήση των ΗΠΑ. Οι αμερικανικές νήσοι, το δυτικό τμήμα της συστάδας, αποτελούνται από τις τρεις μεγαλύτερες εξ αυτών νήσους που είναι ο Άγιος Θωμάς (έκτασης 81 τ.χλμ.), η νήσος Σαιντ Κρουά (Τίμιος Σταυρός) (έκτασης 215 τ.χλμ.) και η νήσος Άγιος Ιωάννης, η ανατολικότερη εξ αυτών, (51 τ.χλμ.) καθώς και 50 άλλες μικρότερες εκ των οποίων οι περισσότερες είναι ακατοίκητες. Πρωτεύουσα είναι η Σαρλότ Αμαλί.
Ο πληθυσμός της χώρας είναι 87.146 κάτοικοι σύμφωνα με την απογραφή του 2020 (κατατάσσεται 204η στον κόσμο), ενώ η έκταση είναι 346 τ.χλμ.. Επίσημη γλώσσα είναι τα Αγγλικά και επίσημη θρησκεία είναι ο Χριστιανισμός. Το νόμισμα των νησιών είναι το δολάριο ΗΠΑ.
Προ-αποικιακή περίοδος
thumb|left|Αρχαία πετρογλυφικά στο Εθνικό Πάρκο των Παρθένων Νήσων
Οι Αμερικανικές Παρθένες Νήσοι αρχικά κατοικήθηκαν από τους Κίμπονεϊ και τους Αραουάκους, με ορισμένους μελετητές να πιστεύουν ότι τα νησιά κατοικούνταν ήδη από το 1000 π.Χ. Οι Αραουάκοι κατοικούσαν στα νησιά μέχρι τον 15ο αιώνα, όταν εκτοπίστηκαν από τους πιο επιθετικούς Καραΐβους, μια φυλή από τα νησιά των Μικρών Αντιλλών.
Άφιξη Ευρωπαίων
Ο Χριστόφορος Κολόμβος, το 1493, ήταν ο πρώτος ευρωπαίος που έφτασε στα νησιά στο δεύτερο ταξίδι του στην Αμερική, ο οποίος έδωσε στα νησιά το σύγχρονο όνομά τους. Οι Ισπανοί εγκαταστάθηκαν αργότερα το 1555, με Άγγλους και Γάλλους αποίκους να φτάνουν στο Σαιντ Κρουά από το 1625. Ακολούθησε μια περίπλοκη περίοδο κατά την οποία τα νησιά διεκδικήθηκαν από την Ισπανία, τη Γαλλία, τη Βρετανία και επίσης την Ολλανδία.
Αποικιακή περίοδος της Δανίας
thumb|right|Το κτήμα Høgensborg στο Σαιντ Κρουά το 1833 Η Δανία ενδιαφέρθηκε επίσης για τα νησιά, και η Δανική Εταιρεία Δυτικών Ινδιών εγκαταστάθηκε στον Άγιο Θωμά το 1672 και στον Άγιο Ιωάννη το 1694, αγοράζοντας αργότερα το Σαιντ Κρουά από τη Γαλλία το 1733. Τα νησιά έγιναν βασιλικές αποικίες της Δανίας το 1754, με το όνομα Δανικά Νησιά Δυτικών Ινδιών (δανικά: De dansk-vestindiske øer). Αρχικά το νόμισμα ήταν το Δανέζικο rigsdaler Δυτικών Ινδιών, που αντικαταστάθηκε από το daler το 1849. Τα νησιά αποδείχτηκαν ιδανικά για φυτείες ζάχαρης - ζαχαροκάλαμο, στις οποίες εργάζονταν σκλάβοι από την Αφρική, και οδήγησαν την οικονομία των νησιών κατά τον 18ο και στις αρχές του 19ου αιώνα. Άλλες καλλιέργειες περιελάμβαναν το βαμβάκι και το λουλάκι. Κατά τη διάρκεια του 17ου-18ου αιώνα, μια αρκετά μεγάλη εβραϊκή κοινότητα άρχισε επίσης να εγκαθίσταται στα νησιά
Το 1733, ο Άγιος Ιωάννης ήταν ο τόπος μιας από τις πρώτες σημαντικές εξεγέρσεις σκλάβων στον Νέο Κόσμο, όταν οι σκλάβοι Akan-Akwamu από τη Χρυσή Ακτή (σύγχρονη Γκάνα) κατέλαβαν το νησί για έξι μήνες. Οι Δανοί κατάφεραν να νικήσουν τους υποδουλωμένους Αφρικανούς με τη βοήθεια των Γάλλων της Μαρτινίκας. Μη θέλοντας να ξανά συλληφθούν, περισσότεροι από δώδεκα από τους ηγέτες πυροβολήθηκαν πριν οι γαλλικές δυνάμεις καταφέρουν να τους συλλάβουν. Υπολογίζεται ότι μέχρι το 1775, οι σκλάβοι ξεπέρασαν τους Δανούς αποίκους με αναλογία 8 προς 1.
Μετά από μια άλλη εξέγερση σκλάβων στο Σαιντ Κρουά, η δουλεία καταργήθηκε από τον κυβερνήτη Peter von Scholten στις 3 Ιουλίου του 1848, που τώρα γιορτάζεται ως ημέρα χειραφέτησης. Κατά τα επόμενα χρόνια, οι αυστηροί εργατικοί νόμοι εφαρμόστηκαν πολλές φορές, με αποτέλεσμα την εργασιακή ταραχή στο Σαιντ Κρουά το 1878.
Με τις φυτείες να μην είναι πλέον κερδοφόρες, οι Δανοί άποικοι άρχισαν να εγκαταλείπουν τα κτήματά τους, προκαλώντας σημαντική μείωση του πληθυσμού και της συνολικής οικονομίας. Επιπλέον, ο τυφώνας του 1867 και ο σεισμός και το τσουνάμι επηρέασαν περαιτέρω την οικονομία. Για το υπόλοιπο της περιόδου της δανικής κυριαρχίας, τα νησιά δεν ήταν οικονομικά βιώσιμα και έπρεπε να γίνουν σημαντικά εμβάσματα από τον κρατικό προϋπολογισμό της Δανίας στις αρχές των νησιών.
Αμερικανική αποικιακή περίοδος
Οι Ηνωμένες Πολιτείες άρχισαν να ενδιαφέρονται για τα νησιά, και το 1867, συμφωνήθηκε μια συνθήκη για την πώληση του Αγίου Θωμά και του Αγίου Ιωάννη στις ΗΠΑ, αλλά ποτέ δεν πραγματοποιήθηκε. Επιχειρήθηκαν ορισμένες μεταρρυθμίσεις με στόχο την αναβίωση της οικονομίας των νησιών, αλλά καμία δεν είχε μεγάλη επιτυχία. Ένα δεύτερο σχέδιο συνθήκης για την πώληση των νησιών στις Ηνωμένες Πολιτείες αποτέλεσε αντικείμενο διαπραγματεύσεων το 1902, αλλά ηττήθηκε στην ψηφοφορία του κοινοβουλίου της Δανίας με ισοψηφία (επειδή η αντιπολίτευση μετέφερε ένα 97χρονο μέλος στην αίθουσα).
Η Συνθήκη των Δανικών Δυτικών Ινδιών υπογράφηκε τον Αύγουστο του 1916 και ένα δημοψήφισμα για την πώληση πραγματοποιήθηκε στη Δανία τον Δεκέμβριο του 1916, στο οποίο οι ψηφοφόροι ενέκριναν την απόφαση πώλησης. Η συμφωνία ολοκληρώθηκε στις 17 Ιανουαρίου του 1917, όταν οι Ηνωμένες Πολιτείες και η Δανία αντάλλαξαν τις αντίστοιχες επικυρώσεις της Συνθήκης. Οι Ηνωμένες Πολιτείες κατέλαβαν τα νησιά στις 31 Μαρτίου του 1917 και το έδαφος μετονομάστηκε σε «Αμερικανικές Παρθένες Νήσοι». Κάθε χρόνο, η Ημέρα Μεταβίβασης αναγνωρίζεται ως αργία, για τον εορτασμό της απόκτησης των νησιών από τις Ηνωμένες Πολιτείες.
Η αμερικανική υπηκοότητα παραχωρήθηκε σε πολλούς κατοίκους των νησιών το 1927 και το 1932. Το δανέζικο ντάλερ Δυτικών Ινδιών αντικαταστάθηκε από το δολάριο ΗΠΑ το 1934 και από το 1935 έως το 1939 τα νησιά αποτελούσαν μέρος της τελωνειακής περιοχής των Ηνωμένων Πολιτειών. Η Οργανική πράξη του 1936 και η αναθεωρημένη οργανική πράξη του 1954 ίδρυσαν την τοπική αυτοδιοίκηση. Το 1970, οι ντόπιοι κάτοικοι εξέλεξαν τον πρώτο τους κυβερνήτη, Melvin H. Evans, και από το 1976 τα νησιά άρχισαν να εργάζονται για τη δημιουργία του δικού τους συντάγματος. Ο τουρισμός άρχισε να αναπτύσσεται, με την πάροδο του χρόνου και έγινε ο πιο σημαντικός τομέας της οικονομίας των νήσων.
Το Water Island, ένα μικρό νησί στα νότια του Αγίου Θωμά, διοικείται αρχικά από την ομοσπονδιακή κυβέρνηση των ΗΠΑ και δεν έγινε μέρος της επικράτειας των Αμερικανικών Παρθένων Νήσων έως το 1996, όταν μεταφέρθηκαν 50 στρέμματα γης στην τοπική κυβέρνηση. Τα υπόλοιπα 200 στρέμματα του νησιού αγοράστηκαν από το Υπουργείο Εσωτερικών των Ηνωμένων Πολιτειών τον Μάιο του 2005 για 10 $, μια συναλλαγή που σηματοδότησε την επίσημη αλλαγή στη δικαιοδοσία.
Το 1966, η Hess Oil άρχισε να κατασκευάζει διυλιστήριο πετρελαίου. Μέχρι τον Φεβρουάριο του 2012, το εργοστάσιο Hovensa που βρίσκεται στο Σαιντ Κρουά ήταν ένα από τα μεγαλύτερα διυλιστήρια πετρελαίου στον κόσμο, με 494.000 βαρέλια την ημέρα (78.500 m3 / την ημέρα) και συνέβαλε περίπου στο 20% του ΑΕΠ της περιοχής. Το διυλιστήριο έπαψε να λειτουργεί το 2012 και η εγκατάσταση σταμάτησε να εξάγει προϊόντα πετρελαίου το 2014. Κατά το τελευταίο έτος των εργασιών του διυλιστηρίου, η αξία των εξαγόμενων πετρελαιοειδών ήταν 12,7 δισεκατομμύρια δολάρια (φορολογική χρήση 2011). Από το τέλος της διύλισης, η δεξαμενή των 34 εκατομμυρίων βαρελιών λειτουργεί ως εγκατάσταση αποθήκευσης αργού πετρελαίου και πετροχημικών για πελάτες τρίτων. Το κλείσιμο του διυλιστηρίου προκάλεσε τοπική οικονομική κρίση. Μετά την εξαγορά του συγκροτήματος 1.500 στρεμμάτων από την ArcLight Capital Partners, LLC, ιδρύθηκε το 2016 η Limetree Bay Ventures, LLC και εκτελεί ένα έργο ανακαίνισης και επανεκκίνησης του διυλιστηρίου, με δυνατότητα επεξεργασίας έως 200.000 βαρέλια την ημέρα (32.000 m3 / την ημέρα).
thumb|Οι συνέπειες του τυφώνα Μέριλιν στο νησί του Αγίου Θωμά, το 1995. Τις τελευταίες δεκαετίες, οι Αμερικανικές Παρθένες Νήσοι έχουν πληγεί από μια σειρά τυφώνων
Ο τυφώνας Χιούγκο έπληξε τις Αμερικανικές Παρθένους Νήσους το 1989, προκαλώντας καταστροφικές φυσικές και οικονομικές ζημιές, ιδιαίτερα στο νησί του Σαιντ Κρουά. Η περιοχή χτυπήθηκε και πάλι από τον τυφώνα Μέριλιν το 1995, σκοτώνοντας οκτώ άτομα και προκάλεσε ζημία άνω των 2 δισεκατομμυρίων δολαρίων. Τα νησιά επλήγησαν πάλι από τους τυφώνες Μπέρθα, Georges, Lenny και Ομάρ το 1996, 1998, 1999 και 2008, αντίστοιχα, αλλά οι ζημιές δεν ήταν τόσο σοβαρές από αυτές τις καταιγίδες.
Τυφώνες του 2017
Τον Σεπτέμβριο του 2017, ο τυφώνας Ίρμα κατηγορίας 5 προκάλεσε καταστροφικές ζημιές, ιδιαίτερα στον Άγιο Ιωάννη και τον Άγιο Θωμά. Μόλις δύο εβδομάδες αργότερα, ο τυφώνας Μαρία κατηγορίας 5 κατέστρεψε και τα τρία νησιά. Οι άνεμοι στο Εθνικό Καταφύγιο Άγριας Ζωής Sandy Point στο Σαιντ Κρουά έφτασαν τα 159 έως 167 km / h μέχρι και τα 220 km / h. Ακόμα πιο δυνατοί άνεμοι πιθανότατα εμφανίστηκαν κάπου στο δυτικό άκρο του νησιού. Οι Βρετανικές Παρθένοι Νήσοι και οι άλλες δύο Αμερικανικές Παρθένες Νήσοι, ο Άγιος Ιωάννης και ο Άγιος Θωμάς, ήταν αρκετά βορειοανατολικά για να αποφύγουν τα χειρότερα από τη Μαρία, αλλά επηρεάστηκαν και αυτά, με μεγάλες καταστροφές παντού. Στον Άγιο Θωμά αναφέρθηκε ριπή ανέμου στα 138 km / h. Οι μετεωρολογικοί σταθμοί στο Σαιντ Κρουά κατέγραψαν βροχή 5 και 10 ίντσες από τον τυφώνα και οι εκτιμήσεις για τον Άγιο Ιωάννη και τον Άγιο Θωμά ήταν κάπως λιγότερες. Ο τυφώνας σκότωσε δύο άτομα, και τα δύο στα σπίτια τους: ένα άτομο πνίγηκε και ένα άλλο παγιδεύτηκε κάτω από κατολισθήσεις λάσπης. Ένα τρίτο άτομο υπέστη θανατηφόρα καρδιακή προσβολή κατά τη διάρκεια του τυφώνα. Ο τυφώνας προκάλεσε εκτεταμένες και σοβαρές ζημιές στο Σαιντ Κρουά. Μετά από τους δύο τυφώνες, το γραφείο της βουλευτού Stacey Plaskett δήλωσε ότι το 90% των κτιρίων των Παρθένων Νήσων υπέστησαν ζημιές ή καταστράφηκαν και 13.000 από αυτά τα κτίρια είχαν χάσει τις στέγες τους. Το νοσοκομείο Λούις υπέστη ζημιά στην οροφή και πλημμύρες, αλλά παρέμεινε σε λειτουργία.
Εκλογή κυβερνήτη 2022
Ο Μπράιαν ξεκίνησε την εκστρατεία για την επανεκλογή του στις 11 Μαΐου 2022. Στις προκριματικές εκλογές στις 6 Αυγούστου, ο Μπράιαν κέρδισε τον Κεντ Μπερνίερ τον πρεσβύτερο με ποσοστό 65,04% των ψήφων. Στις γενικές εκλογές στις 8 Νοεμβρίου επικράτησε του γερουσιαστή Κερτ Βίαλετ και δύο άλλων υποψηφίων, λαμβάνοντας το 56% των ψήφων. Ταυτόχρονα έγιναν και οι ενδιάμεσες εκλογές των ΗΠΑ. Αντιπρόσωπος στη Βουλή των ΗΠΑ εξελέγη με ποσοστό 98,7% η Δημοκρατική Στέισι Πλάσκετ.
Εκλογές Κυβερνήτη στις Αμερικανικές Παρθένες Νήσους
Κυβερνήτης των νήσων εξελέγη στον δεύτερο γύρο στις 20 Νοεμβρίου 2018 ο Δημοκρατικός Άλμπερτ Μπράιαν, τζούνιορ με ποσοστό 54,54% έναντι 44,14% για τον ανεξάρτητο απερχόμενο κυβερνήτη Κένεθ Μαπ. Ο πρώτος γύρος διεξήχθη στις 6 Νοεμβρίου 2018 και σε εκείνον ο Μπράιαν είχε λάβει ποσοστό 38% έναντι 33,4 για τον Μαπ.
Εκλογή αντιπροσώπου Αμερικανικών Παρθένων Νήσων (2018)
Η εκλογή για τον αντιπρόσωπο στη Βουλή των Αντιπροσώπων των ΗΠΑ χωρίς δικαίωμα ψήφου στις Αμερικανικές Παρθένες Νήσους έγινε στις 6 Νοεμβρίου 2018. Η θητεία της αντιπροσώπου είναι διετής. Η μοναδική υποψήφια, Στέισι Πλάσκετ, από το Δημοκρατικό Κόμμα, επανεξελέγη για τρίτη θητεία λαμβάνοντας 16.341 ψήφους (ποσοστό 98,4%).
2010
Ο Ντε Γιονγκ επανεξελέγη κυβερνήτης στις εκλογές που έγιναν στις 2 Νοεμβρίου 2010 με ποσοστό 56,27% έναντι 43,58% για τον ανεξάρτητο Κένεθ Μαπ.
2012
Η Δημοκρατική Ντόνα Κρίστιαν-Κρίστενσεν (εκλεγείσα για 1η φορά το 2010) επανεξελέγη αντιπρόσωπος των νησιών στην αμερικανική Βουλή των Αντιπροσώπων. Στις 6 Νοεμβρίου 2012 παράλληλα με τις γενικές εκλογές εγκρίθηκε η πρόταση για χρήση της βιομηχανικής κάνναβης από το 57% των ψηφοφόρων.
2014
Γενικές εκλογές διεξήχθησαν στις 4 Νοεμβρίου 2014. Κυβερνήτης εξελέγη στον δεύτερο γύρο (18 Νοεμβρίου) ο ανεξάρτητος Κένεθ Μαπ με ποσοστό 63,89% έναντι 35,87% για την Ντόνα Κρίστιαν-Κρίστενσεν από το Δημοκρατικό Κόμμα. Μετά την επικράτησή του στον δεύτερο γύρο, ο Μαπ ορκίστηκε Κυβερνήτης στις 5 Ιανουαρίου 2015. Η Στέισι Πλάσκετ εξελέγη αντιπρόσωπος των νησιών στην αμερικανική Βουλή των Αντιπροσώπων με ποσοστό 90% των ψήφων. Στο Κοινοβούλιο, την πλειοψηφία διατήρησαν οι Δημοκρατικοί. Τέλος, την ίδια ημέρα έγινε και δημοψήφισμα, στο οποίο οι πολίτες καταψήφισαν σε ποσοστό 82,4% την πρόταση να αυξηθεί η θητεία των γερουσιαστών από τα δύο χρόνια στα τέσσερα και υπερψήφισαν σε ποσοστό 56,5% την πρόταση για τη χρήση της κάνναβης για ιατρικούς σκοπούς.
Δημογραφία
Ο πληθυσμός της χώρας είναι 87.146 κάτοικοι, σύμφωνα με την απογραφή του 2020. Ο ρυθμός αύξησης του πληθυσμού είναι -0,42% (εκτίμηση 2021). Ρυθμός γεννήσεων 11,84 γεννήσεις/1000 άτομα πληθυσμού και θανάτων 8,58 θάνατοι/1000 άτομα πληθυσμού (εκτίμηση 2021). Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2021 τα 80,1 χρόνια (76,8 χρόνια οι άνδρες και 83,5 οι γυναίκες).
Ντάριλ Μέικον
Ο Ντάριλ Μέικον Τζούνιορ (Λιτλ Ροκ, 29 Νοεμβρίου 1995) είναι Αμερικανός επαγγελματίας καλαθοσφαιριστής. Με ύψος 1,88 μέτρα αγωνίζεται ως πόιντ γκαρντ και σούτινγκ γκαρντ στην ομάδα της Ούνικς Καζάν.
Κολέγιο
Ο Μέικον ξεκίνησε την καριέρα του στο κολεγιακό πρωτάθλημα στο Holmes Community College, όπου ανακηρύχθηκε κατώτερο κολέγιο All-American έχοντας κατά μέσο όρο 23 πόντους, 4,1 ριμπάουντ και 3,1 ασίστ ανά παιχνίδι ως πρωτοεμφανιζόμενος. Συμπεριλήφθηκε στην τρίτη καλύτερη ομάδα του NCAA Division I All-America ως δευτεροετής φοιτητής. Πήρε μεταγραφή στο Arkansas Razorbacks, απορρίπτοντας προσφορές από τα κολέγια Ole Miss, Μισισιπή Στέιτ, Μέμφις και το UMass.
Ως πρωτοετής, ο Μέικον ήταν δεύτερος σκόρερ στην ομάδα με μέσο όρο 13,4 πόντους, 2,6 ριμπάουντ, 2,2 ασίστ και 1,1 κλεψίματα ανά παιχνίδι. Συμπεριλήφθηκε στην καλύτερη ομάδα του τουρνουά All-SEC και κέρδισε τις διακρίσεις του παίκτη SEC της εβδομάδας τον Φεβρουάριο του 2017, αφού σκόραρε 30 πόντους εναντίον του Ole Miss. Μετά τη σεζόν, δήλωσε συμμετοχή στο ντραφτ του ΝΒΑ για το 2017, αλλά επειδή δεν προχώρησε στην πρόσληψη ατζέντη, τελικά επέστρεψε στο Αρκάνσας.
Ως τελειόφοιτος, συμπεριλήφθηκε στη δεύτερη ομάδα All- SEC. Ο Μέικον είχε κατά μέσο όρο 17,1 πόντους και 4,0 ασίστ ανά παιχνίδι και ήταν πρώτος σε όλη της SEC στην ευστοχία στα τρίποντα με ποσοστό 43,8%. Αναδείχτηκε SEC Player της εβδομάδας τρεις φορές ως τελειόφοιτος και μπήκε στην λίστα των 1.000 πόντων του κολεγίου, πιάνοντας τον συμπαίκτη του Τζεϊλίν Μπάρφορντ.
Ντάλας Μάβερικς (2018-2019)
Αφού δεν συμμετείχε στο ντραφτ του ΝΒΑ για το 2018, ο Μέικον έλαβε προσφορές συμβολαίου από αρκετές ομάδες του NBA καθώς και από συλλόγους εκτός ΗΠΑ. Συμμετείχε στο καλοκαιρινό πρωτάθλημα του ΝΒΑ με τους Μαϊάμι Χιτ. Υπέγραψε two way συμβόλαιο με τους Ντάλας Μάβερικς στις 30 Ιουλίου 2018, μοιράζοντας τον χρόνο συμμετοχής μεταξύ των Μάβερικς και της θυγατρικής τους στην Αναπτυξιακή Λίγκα του ΝΒΑ, Τέξας Λέτζεντς. Στο πρώτο του παιχνίδι με τους Λέτζεντς, ο Μέικον σημείωσε 35 πόντους με 12 στα 18 σουτ εντός πεδιάς, στη νίκη της ομάδας κόντρα στους Όστιν Σπερς με 126-120. Ο Μέικον έκανε το ντεμπούτο του στο ΝΒΑ στις 26 Οκτωβρίου 2018 εναντίον των Τορόντο Ράπτορς, παίζοντας ένα λεπτό και δεν σημείωσε πόντους στην ήττα των Μάβερικς με 107-116.
Στις 26 Ιουλίου 2019, ο Μέικον αποτέλεσε παρελθόν για τους Μάβερικς.
Μαϊάμι Χιτ / Σιού Φολς Σκάιφορς (2019-2020)
Στις 20 Σεπτεμβρίου 2019, ο Μέικον υπέγραψε δεκαήμερο συμβόλαιο με τους Μαϊάμι Χιτ. Στις 19 Οκτωβρίου, μετά την προπόνηση, οι Χιτ μετέτρεψαν τη συμφωνία με τον Μέικον σε two way συμβόλαιο δηλώνοντας τον παίκτη και στη θυγατρική της Αναπτυξιακής Λίγκας, τους Σιού Φολς Σκάιφορς. Στις 8 Ιανουαρίου 2020, οι Χιτ άφησαν ελεύθερο τον Μέικον. Στις 16 Ιανουαρίου 2020, οι Σιού Φολς Σκάιφορς, ανακοίνωσαν ότι απέκτησαν τον Μέικον μέσω του δικαιώματος του παίκτη για επιστροφή στην ομάδα. Ο Μέικον είχε κατά μέσο όρο 17,0 πόντους, 4,7 ασίστ και 3.2 ριμπάουντ ανά παιχνίδι για τους Σκάιφορς.
Γαλατασαράι (2020-2021)
Στις 24 Ιουλίου 2020, υπέγραψε συμβόλαιο συνεργασίας με τη Γαλατασαράι του Πρωταθλήματος Τουρκίας (BSL) και του Μπάσκετμπολ Τσάμπιονς Λιγκ. Η Γαλατασαράι, ήταν και η πρώτη ομάδα του Μέικον εκτός των ΗΠΑ. Στο Μπάσκετμπολ Τσάμπιονς Λιγκ με την φανέλα της Γαλατά, κατέγραψε 19.5 πόντους (87% στις βολές, 59.1% στα δίποντα, 55.6% στα τρίποντα), 3.8 ριμπάουντ και 3.2 ασίστ κατά μέσο όρο ανά ματς.
Α.Ε.Κ (2021)
Στις 29 Ιανουαρίου 2021, ανακοινώθηκε από την Α.Ε.Κ. του Πρωταθλήματος Ελλάδας.
Ο Μέικον έκανε το ντεμπούτο του στο Πρωτάθλημα στις 6 Φεβρουαρίου 2021, εναντίον του Περιστερίου, παίζοντας 28:09 λεπτά και σκοράροντας 18 πόντους με 50% στα σουτ εντός πεδιάς, 3 ασίστ, 3 ριμπάουντ και 2 κλεψίματα στη νίκη της ΑΕΚ με 91-59. Στο Μπασκετμπολ Τσαμπιονς Λιγκ είχε 15.9 πόντους, 3.1 ριμπάουντ και 2.8 ασίστ κατά μέσο όρο με 84.8% στις βολές, 49.4 στα δίποντα και 46.2% στα τρίποντα. Στο Πρωτάθλημα Ελλάδας είχε 18.2 πόντους, 3.7 ασίστ και 2.1 ριμπάουντ κατά μέσο όρο ανά αγώνα σε κανονική περίοδο και Playoffs.
Παναθηναϊκός (2021-2022)
Στις 12 Ιουλίου 2021, ανακοινώθηκε από τον Παναθηναϊκό, με συμβόλαιο διετούς (1+1) διάρκειας. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 27 Οκτωβρίου, κόντρα στην Αναντολού Εφές, είχε εξαιρετική απόδοση αφού πέτυχε 34 πόντους (9/12 τρίποντα, 2/2 δίποντα, 3/3 βολές), ενώ ακόμα μοίρασε και 3 ασίστ και μάζεψε 4 ριμπάουντ έχοντας και 38 βαθμούς στην αξιολόγηση. Μάλιστα με τα 9 τρίποντα, έγινε ο παίκτης του Παναθηναϊκού με τα περισσότερα τρίποντα στην Ευρωλίγκα, ενώ πλησίασε το ρεκόρ της διοργάνωσης στα τρίποντα, αφού χρειαζόταν άλλο ένα για να το ισοφαρίσει (10). Με αυτή του την εμφάνιση, αναδείχτηκε MVP της 6ης αγωνιστικής της Ευρωλίγκα για πρώτη φορά στην καριέρα του. Στις 10 Δεκεμβρίου κόντρα στην Άλμπα Βερολίνου (νίκη 82-67) είχε 20 πόντους (4/6 δίποντα, 2/8 τρίποντα, 6/6 βολές), 11 ασίστ και 2 ριμπάουντ, με τον αριθμό των 11 ασίστ να αποτελεί ατομικό ρεκόρ στην του καριέρα στην Ευρωλίγκα. Ο Μέικον τέλειωσε τη σεζόν στην Ευρωλίγκα με 13.1 πόντους (53% δίποντα, 33% τρίποντα), 3.6 ασίστ και 2.2 ριμπάουντ, όντας ο δεύτερος σκόρερ του Παναθηναϊκού, πίσω από τον Νέντοβιτς. Στο Πρωτάθλημα Ελλάδας είχε 11.8 πόντους (54% δίποντα, 36% τρίποντα), 1.9 ριμπάουντ και 3.7 ασίστ ανά 22'50 ''.
Ούνικς Καζάν (2022-σήμερα)
Στις 9 Ιουλίου 2022, ανακοινώθηκε από την Ούνικς Καζάν με συμβόλαιο 1+1 ετών. Στις 16 Μαΐου 2023, κατέκτησε την VTB Λίγκα, αφού η Ούνιξ νίκησε στη σειρά των τελικών 4-1 την Λοκομοτίβ Κουμπάν. Συνολικά μέτρησε 15.2 πόντους, 6.6 ριμπάουντ και 0.8 ασίστ σε 39 ματς με τη φανέλα της Ούνικς.
Παραπομπές
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Ντάλας Μάβερικς Κατηγορία:Καλαθοσφαιριστές Τέξας Λέτζεντς Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Σιου Φωλς Σκάιφορς Κατηγορία:Καλαθοσφαιριστές Γαλατασαράι Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ούνικς Καζάν Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές του NBA Κατηγορία:Καλαθοσφαιριστές D-League Κατηγορία:Καλαθοσφαιριστές αμερικανικών συλλόγων
Άντριου Τζέιμς Χογκ
Ο Άντριου Τζέιμς Χογκ είναι Μαλτέζος ποδοσφαιριστής που αγωνίζεται στη θέση του τερματοφύλακα.
Καρίερα
Ξεκίνησε την καριέρα του στη μαλτέζικη Pietà Hotspurs F.C. το 2001. Το 2007 εντάχθηκε στη Βαλέττα όπου και παρέμεινε μέχρι το 2012. Το καλοκαίρι του 2012 μετακόμισε στην Κύπρο και στην Ένωσις Νέων Παραλιμνίου. Είναι διεθνής με την Εθνική Μάλτας από το 2006.
Βραβεία
Ο Χογκ βραβεύτηκε ως καλύτερος τερματοφύλακας στη Μάλτα για τη σεζόν 2007-08 στην ετήσια τελετή "Ποδοσφαιρικά Βραβεία Μάλτας".
Εξωτερικοί σύνδεσμοι
Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Μάλτας Κατηγορία:Ποδοσφαιριστές Ένωσις Νέων Παραλιμνίου Κατηγορία:Μαλτέζοι ποδοσφαιριστές Κατηγορία:Ποδοσφαιριστές Βαλέτα ΦΚ Κατηγορία:Ποδοσφαιριστές Εθνικής Μάλτας Κ21 Κατηγορία:Ποδοσφαιριστές Πιέτα Χότσπερς ΦΚ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Πρέμιερ Λιγκ Μάλτας
Κταπόδια Μυκόνου
Τα Κταπόδια ή Σταπόδια είναι συστάδα τριών βραχονησίδων στα νοτιοανατολικά της Μυκόνου. Απέχουν 5 ναυτικά μίλια από τη Μύκονο και 20 από την Ικαρία και διοικητικά ανήκουν στη Δημοτική Ενότητα Άνω Μεράς, η οποία υπάγεται στον Δήμο Μυκόνου.
Οι βραχονησίδες είναι πετρώδεις και ακατοίκητες. Η μεγαλύτερη από αυτές ονομάζεται Σταπόδι ή Καλαμαπόδι. Η περιοχή είναι προστατευόμενη και ενταγμένη στο δίκτυο Natura 2000, καθώς εκεί έχει φωλιές η μεσογειακή φώκια.
Τα νησάκια ταυτίζονται με τους Μελάντιους σκόπελους των αρχαίων Ελλήνων. Παλαιότερα, το κοντινό Τραγονήσι χρησιμοποιούταν ως βοσκότοπος από τους μοναχούς της μονής Τουρλιανής της Μυκόνου, οι οποίοι δεν προτιμούσαν τα Κταπόδια καθώς δεν είχαν καθόλου πόσιμο νερό.
Εξωτερικοί σύνδεσμοι
Κατηγορία:Βραχονησίδες της Μυκόνου Κατηγορία:Νησιωτικά συμπλέγματα Ελλάδας
Λυκαυγές
thumb|300px|Λυκαυγές είναι η περίοδος του χρόνου ανάμεσα στην αστρονομική αυγή και την ανατολή του Ηλίου.
Με τον όρο λυκαυγές χαρακτηρίζεται γενικά η χρονική περίοδος από την έναρξη της διάλυσης του σκότους μέχρι την ανατολή του Ηλίου. Αντίθετος όρος είναι το λυκόφως.
Είδη
Η ποσότητα φωτός που εκπέμπεται κατά το λυκαυγές αυξάνεται με την μείωση του αρνητικού ύψους του Ηλίου (δηλαδή του ύψους του κάτω από τον ορίζοντα). Ανάλογα του αρνητικού ύψους του Ηλίου διακρίνουμε τρία είδη λυκαυγούς:
Οι ώρες έναρξης και λήξης του ναυτικού και πολιτικού λυκαυγούς φέρονται καταχωρημένες στις ημερήσιες σελίδες των αστρονομικών εφημερίδων.
Αντώνιος Τσούνης
Ο Αντώνης Τσούνης ήταν πρωτεργάτης του αγώνα του 1821.
Βιογραφικά στοιχεία
Η καταγωγή του ήταν από το χωριό Δροβολοβό των Καλαβρύτων. Υπήρξε μέλος της Φιλικής Εταιρείας σε βαθμό αποστόλου και εστάλη από τον Καποδίστρια και τον Αλέξανδρο Υψηλάντη σε αποστολές της εμπιστοσύνης για την προετοιμασία της Επανάστασης σε διάφορα μέρη, κυρίως στην Οδησσό και Βεσσαραβία.
Ήξερε τους Έλληνες και ενεργούσε υπέρ της επαναστατικής ιδέας. Στην Οδυσσό συνεργάστηκε με τον Ιωάννη Αμβροσιάδη, ο οποίος τον έκανε γνωστό και του άνοιξε πολλές πόρτες.
Επιστρέφοντας στην Πελοπόννησο έλαβε ενεργητικό μέρος στα πολιτικά πράγματα και τιμήθηκε για την αρετή του.
Αναφορές
Κατηγορία:Αγωνιστές του 1821
Εξωηλιακός πλανήτης
thumb|300x300px|Η Γη και οι υπόλοιποι πλανήτες του [[Ηλιακό σύστημα|Ηλιακού συστήματος, σε σχέση με 500+ εξωηλιακούς πλανήτες και την ύπαρξη νερού για την υποστήριξη κατοικησιμότητας. Η τοποθεσία των πλανητών σε σχέση με τον κάθετο άξονα υποδηλώνει το μέγεθος τους σε σχέση με τη Γη, και σε σχέση με τον οριζόντιο την απόσταση τους από το κύριο άστρο του ηλιακού συστήματος τους.]] Εξωηλιακός πλανήτης ή εξωπλανήτης ονομάζεται κάθε πλανήτης που δεν ανήκει στο δικό μας ηλιακό σύστημα, δεν περιφέρεται δηλαδή γύρω από τον Ήλιο. Μέχρι τη δεκαετία του 1990 οι πλανήτες αυτοί ήταν αποκλειστικά θέμα των θεωρητικών της μικροκοσμογονίας και των συγγραφέων επιστημονικής φαντασίας. Η ύπαρξή τους ή μη, ήταν από καιρό ένα από τα μεγαλύτερα ζητήματα της αστρονομίας, όμως δεν υπήρχαν τεχνικά μέσα με αρκετή ισχύ για να εντοπιστούν. Οι ανακαλύψεις όμως της δεκαετίας του 1990 άλλαξαν ριζικά το σκηνικό: Το 1992 ανακαλύφθηκαν οι πρώτοι τέτοιοι πλανήτες, να περιφέρονται γύρω από τον πάλσαρ PSR 1257+12, από τους Αλεκσάντερ Βόλσταν και Frail. Το 1995 ανακαλύφθηκαν οι πρώτοι εξωηλιακοί πλανήτες γύρω από ένα συνηθισμένο αστέρα όπως ο Ήλιος (τον 51 Πηγάσου), από τους Μισέλ Μαγιόρ και Ντιντιέ Κελόζ, οι οποίοι για αυτή τους την ανακάλυψη κέρδισαν το βραβείο Νόμπελ φυσικής για το 2019.
Διαστημικά σώματα με τα ακριβή χαρακτηριστικά εξωηλιακών πλανητών φαίνεται να υπάρχουν και εκτός των ηλιακών συστημάτων και πιθανολογείται πως οι ελεύθεροι αυτοί πλανήτες ακολουθούν διαφορετικό μοντέλο σχηματισμού από αυτό ενός κλασικού πλανήτη που βρίσκεται σε τροχιά.
Αριθμός εξωπλανητών
thumb|left|Φωτογραφία τον Μάρτιο 2022 ([[NASA|ΝΑΣΑ/IΠΛ-Κάλτεκ (M. Russo και A. Santaguida).]] ‎Τον Αύγουστο του 2023 ήταν γνωστοί 5.500 εξωηλιακοί πλανήτες σε 4.061 πλανητικά συστήματα, από τα οποία 877 είχαν πάνω από ένα πλανήτη. Ο αριθμός αυτός μεταβάλλεται γρήγορα, καθώς νέες ανακαλύψεις προστίθενται κάθε λίγο. Ο κλάδος του κυνηγιού πλανητών είναι ένας από τους γρηγορότερα αναπτυσσόμενους της αστρονομίας, και συγκεντρώνει το ενδιαφέρον όλο και περισσότερων επιστημόνων, αλλά και σημαντικές επενδύσεις σε εξοπλισμό και κονδύλια. Οι ανακαλύψεις αυτές είναι όλες, πλην μίας, έμμεσες, δηλαδή τα σώματα αυτά δεν είναι παρατηρήσιμα με τηλεσκόπιο, εξαιτίας των τεράστιων αποστάσεών τους από τη Γη (δεκάδες έτη φωτός απέχουν οι πλησιέστεροι). Ανιχνεύσιμες είναι μόνο οι φασματοσκοπικές (συνήθως), φωτομετρικές ή αστρομετρικές μεταβολές που επιφέρει η κίνησή τους γύρω από τους αστέρες τους στο φως ή τη θέση των αστέρων αυτών.
Τρόποι εντοπισμού
Ο εντοπισμός των εξωηλιακών πλανητών σήμερα γίνεται με κυρίως τρεις τρόπους:
Χαρακτηριστικά των εξωηλιακών πλανητών
Μεγάλη δραστηριότητα αναπτύχθηκε από τους θεωρητικούς επιστήμονες προκειμένου να εξηγηθεί η ύπαρξη αυτών των σωμάτων, ανεξήγητη από τις κλασικές θεωρίες σχηματισμού πλανητών. Μια από τις θεωρίες που προσπαθούν να εξηγήσουν την εγγύτητα αυτή των πλανητών στο άστρο τους, είναι αυτή της πλανητικής μετανάστευσης, σύμφωνα με την οποία αυτοί οι γίγαντες αερίου σχηματίζονται σε πιο απομακρυσμένα σημεία του πλανητικού τους συστήματος και στη συνέχεια μετακινούνται στο εσωτερικό λόγω παλιρροϊκών δυνάμεων ή άλλων διαταραχών.
Εξωηλιακοί πλανήτες και ζωή
Εκτιμάται σήμερα ότι πάνω από το 10% των αστέρων του τύπου του Ηλίου διαθέτει πλανήτες. Η ανακάλυψη αρκετών εξωηλιακών πλανητών θέτει σε νέες βάσεις το ζήτημα της ύπαρξης εξωγήινης ζωής, καθώς δίνει μια καλύτερη εικόνα της στατιστικής πιθανότητας ανάπτυξης ζωής στο γαλαξία μας (σύμφωνα και με την εξίσωση Ντρέικ). Σήμερα, ο δεύτερος πλανήτης του ερυθρού νάνου αστέρα Gliese 581, που απέχει 20 έτη φωτός από τη Γη, φέρεται ως το καλύτερο μέχρι στιγμής παράδειγμα εξωπλανήτη λίγο μόνο μεγαλύτερου από τη Γη που περιφέρεται σε τέτοια απόσταση από τον αστέρα του (μέσα στη λεγόμενη κατοικήσιμη ζώνη) ώστε να είναι δυνατή η εμφάνιση και η ανάπτυξη της ζωής πάνω του. Η ύπαρξη ζωής σχεδόν σε όλους τους υπόλοιπους εξωηλιακούς πλανήτες αποκλείεται, καθώς πρόκειται για γίγαντες αερίων με πολύ υψηλές θερμοκρασίες στην ατμόσφαιρά τους.
Ορφανοί πλανήτες
Εκτός από τους πλανήτες που περιφέρονται γύρω από αστέρες, υφίστανται σώματα με χαρακτηριστικά όπως αυτά των εξωηλιακών πλανητών τα οποία δεν βρίσκονται σε τροχιά γύρω από άλλο ουράνιο σώμα, αλλά κινούνται ελεύθερα στον χώρο των γαλαξιών ή ενδεχομένως και εκτός αυτών. Αυτά τα ουράνια σώματα, που δεν είναι καφέ νάνοι, δεν είναι σαφές αν περιλαμβάνονται στον ορισμό του πλανήτη που δίνει η Διεθνής Αστρονομική Ένωση και γενικά αποδίδονται ως ορφανοί πλανήτες ή διαστρικοί πλανήτες. Ένα τέτοιο ουράνιο σώμα που περιφέρεται εκτός τροχιάς είναι το PSO J318.5-22, που παρατηρήθηκε το φθινόπωρο του 2010, το οποίο αποδίδεται ανεπίσημα από επιστημονικούς κύκλους και από τον τύπο ως εξωηλιακός πλανήτης, όπως προτείνεται από τη δημοσίευση της ανακάλυψης και μελέτης του το φθινόπωρο του 2013.
Εξωτερικοί σύνδεσμοι
*
Σιδηροδρομική γραμμή Λειανοκλαδίου - ΠΣΣ Αγγειών - Δομοκού
Η Σιδηροδρομική Γραμμή Λειανοκλαδίου - ΠΣΣ Αγγειών - Δομοκού είναι μία ανενεργή γραμμή του ΟΣΕ, η οποία συνδέει τον Σιδηροδρομικό Σταθμό Λειανοκλαδίου με τον Σιδηροδρομικό Σταθμό Δομοκού και αποτελούσε την παλαιά χάραξη του τμήματος από το Λειανοκλάδι μέχρι το Δομοκό, από τις 18/4/1908 μέχρι το 2019, οπότε διεκόπη η λειτουργία της γραμμής λόγω της έναρξης της νέας διπλής σιδηροδρομικής γραμμής υψηλών ταχυτήτων Λειανοκλαδίου - Δομοκού. Η διακοπή της γραμμής έγινε σε 2 φάσεις: το πρώτο τμήμα Λειανοκλάδι - Μπεκί (καταργήθηκε επί Κατοχής, εξυπηρετούσε και τα Λουτρά Υπάτης με ανταποκρινόμενη άμαξα σε μισή ώρα) (σημερινός Σταυρός) - Λυγαριά (με διακλάδωση προς τον οικισμό της Λυγαριάς ) - Στίρφακα - Καρυά - Καλλιπεύκη (585 μέτρα υψόμετρο, το πριν το 2019 υψηλότερο σημείο της γραμμής Πειραιώς - Θεσσαλονίκης) - Παλαιός Σιδηροδρομικός Σταθμός Αγγείαι κατηργήθηκε στις 7/1/2019 και το δεύτερο τμήμα Παλαιός Σιδηροδρομικός Σταθμός Αγγείαι - Θερμαί - Κύφαιρα - Ξυνιάς - Αχάρραι - ΠΣΣ Θαυμακού - Δομοκός καταργήθηκε στις 25/1/2019. Υπάρχουν διάφορα σενάρια για αξιοποίηση της ανενεργής γραμμής ως τουριστική ή ως εφεδρική από Αγγείαι ως Δομοκός, για την περίπτωση δυσλειτουργιών της νέας διπλής γραμμής.
Εξωτερικοί σύνδεσμοι
ΠΣΣ Αγγειών ΠΣΣ Αγγειών
Αγριλιά
Δείτε επίσης
Κατηγορία:Αποσαφηνίσεις ελληνικών τοπωνυμίων
Αντρόι
Γεωγραφία
Η Αντρόι βρίσκεται νότια της Μαδαγασκάρης και της Τολιάρα. Είναι η νοτιότερη περιφέρεια της Μαδαγασκάρης και βρίσκεται νότια του Τροπικό του Αιγόκερω. Συνορεύει στα δυτικά με την Ατσίμο-Αντρεφάνα και στα ανατολικά με την Ανόσι. Έχει έκταση 19.540 τ.χλμ.
Δήμοι
thumb|right|250px|Οι 21 δήμοι της Τολιάρα
Η Αντρόι διαιρείται σε 4 δήμους:
6. Μπελόχα
Μεταφορές
Το τοπικό αεροδρόμιο είναι το Αεροδρόμιο της Τολιάρα που βρίσκεται στην Τολιάρα.
Παραπομπές
Κατηγορία:Περιφέρειες της Μαδαγασκάρης Κατηγορία:Τολιάρα
Softphone
Το softphone είναι ένα πρόγραμμα υπολογιστή για την πραγματοποίηση κλήσεων μέσω Διαδικτύου, χρησιμοποιώντας έναν υπολογιστή γενικής κλήσης και όχι hardware προοριζόμενο ειδικά για το σκοπό αυτό. Συχνά τα softphones σχεδιάζονται να συμπεριφέρονται σαν τα παραδοσιακά τηλέφωνα, εμφανίζοντας την εικόνα ενός παραδοσιακού τηλεφώνου, με οθόνη και πλήκτρα, με τα οποία μπορεί να αλληλεπιδρά ο χρήστης. Το softphone χρησιμοποιείται συνήθως με ακουστικό συνδεμένο στην κάρτα ήχου του υπολογιστή, ή με τηλέφωνο USB.
Εφαρμογές
Κοιτάξτε το θέμα Σύγκριση προγραμμάτων VoIP
Πρωτόκολλα επικοινωνίας
Για να είναι δυνατή η επίτευξη της επικοινωνίας και τα δύο τερματικά σημεία που επικοινωνούν, πρέπει να έχουν το ίδιο πρωτόκολλο επικοινωνίας και τουλάχιστον ένα κοινό ακουστικό κωδικοποιητή-αποκωδικοποιητή (codec). Πολλοί πάροχοι της υπηρεσίας, χρησιμοποιοιούν το Πρωτόκολλο έναρξης περιόδου (SIP), το οποίο έχει προτυποποιηθεί από την IETF. Το Skype το οποίο είναι μια δημοφιλής υπηρεσία, χρησιμοποιεί δικό του ιδιωτικό πρωτόκολλο, ενώ το Google Talk βασίζεται στο Extensible Messaging and Presence Protocol (XMPP). Μερικά softphones υποστηρίζουν επίσης το πρωτόκολλο Inter-Asterisk eXchange (IAX), το οποίο υποστηρίζεται από την δημοφιλή εφαρμογή ανοικτού κώδικα, Asterix.
Χαρακτηριστικά
Ένα τυπικό softphone παρέχει τις συνηθισμένες τηλεφωνικές λειτουργίες (DND, Mute, DTMF, Flash, Hold, Transfer κ.λ.π.) και συχνά επιπλέον.
Απαιτήσεις
Τυπικά, για την πραγματοποίηση μιας κλήσης μέσω internet, απαιτούνται τα εξής:
Αναφορές
|Community Ubuntu Documentation - SoftPhone
Ιερά Μητρόπολις Καισαρείας
thumb|right|280px|Εκκλησία της Παναγίας στην Καισάρεια Η Ιερά Μητρόπολις Καισαρείας ήταν μια επαρχία (Μητρόπολη) του Οικουμενικού Πατριαρχείου. Η επισκοπή υπήρχε από το 325 έως το 1922 με έδρα της την Καισάρεια της Καππαδοκίας. Ο τίτλος του Μητροπολίτη Καισαρείας, υπερτίμου και εξάρχου πάσης Ανατολής υπάρχει από το 1934.
Ιστορία
Η Μητρόπολη είχε 5 επισκοπές τον 7ο αιώνα, 12 τον 10ο αιώνα και 8 τον 12ο αιώνα. Μετά την κατάκτηση της περιοχής από τους Σελτζούκους, ο αριθμός τους σταδιακά μειώθηκε και τον 14ο αιώνα δεν έμεινε ούτε μία. Η Μητρόπολη περιελάμβανε τις πόλεις Μουταλάσκη, Νεάπολη, Προκόπιο, Υοσγάτη, Μωκισσό, Κιρκισό, Ζήλα, Ευχάνεια, Ασκληπιείο.
Μετά την ήττα της Ελλάδας στον Ελληνοτουρκικό πόλεμο και την ανταλλαγή πληθυσμών μεταξύ Ελλάδας και Τουρκίας το 1923, δεν έμεινε καθόλου Ορθόδοξος πληθυσμός στα εδάφη της Μητρόπολης.
Επισκοπικός κατάλογος
thumb|right|250px|Ο [[Μέγας Βασίλειος, Αρχιεπίσκοπος Καισαρείας (370-379)]] thumb|250px|Πιστοποιητικό βάπτισης, 1892
Πηγές
Καισαρειας  Κατηγορία:Καισάρεια (Καππαδοκία)
Νικόλαος Φέξης
Ο Νικόλαος Φέξης (Λευκάδα 1906 - ? ) ήταν Έλληνας ερασιτέχνης πυγμάχος σε μία εποχή κατά την οποία στην Ελλάδα δεν υπήρχε καν πρωτάθλημα πυγμαχίας και φέρεται ότι απέκτησε την πυγμαχική του παιδεία στο εξωτερικό. Αναφέρεται ως ο ένας από τους πέντε συνολικά πυγμάχους που αγωνίστηκαν στους Ολυμπιακούς Αγώνες, από το 1896 έως την έναρξη του Β' Π.Π.
Ο Φέξης πήρε μέρος με τα Ελληνικά χρώματα στους Ολυμπιακούς αγώνες του 1928 στο Άμστερνταμ στην κατηγορία "μύγας". Στον πρώτο γύρο απέκλεισε τον Χιλιανό Τζοσέ Τούρα και στον δεύτερο γύρο αποκλείστηκε χάνοντας από τον Μεξικανό Αλφρέντο Γκαόνα. Στους ίδιους αγώνες είχε συμμετάσχει στην πυγμαχία και ο Γεώργιος Κλάδης. Στη σελίδα της ΕΟΦΠ (Ελληνικής Ομοσπονδίας Φίλων Πάλης), αναφέρεται στους ίδιους αγώνες και ως παλαιστής στην κατηγορία μυίγας.
Πηγές
Κατηγορία:Έλληνες πυγμάχοι Κατηγορία:Έλληνες αθλητές της ελληνορωμαϊκής πάλης
Τζώρτζης Αθανασιάδης
Ο Γεώργιος (Τζώρτζης) Αθανασιάδης (1912 - 19 Μαρτίου 1983) ήταν Έλληνας δημοσιογράφος, εκδότης και επιχειρηματίας, διευθυντής και κύριος μέτοχος των εφημερίδων Η Βραδυνή και Η Ναυτεμπορική. Υπήρξε στενός φίλος και συνεργάτης του πρωθυπουργού και Προέδρου της Δημοκρατίας Κωνσταντίνου Καραμανλή, ιδρυτής και πρώτος πρόεδρος του ΟΠΑΠ, πρόεδρος της Ελληνικής Ολυμπιακής Επιτροπής και πρόεδρος της Ένωσης Ιδιοκτητών Ημερησίων Εφημερίδων Αθηνών.
Ο Αθανασιάδης δολοφονήθηκε στο γραφείο του τη νύχτα της 19ης Μαρτίου 1983. Μέχρι σήμερα οι συνθήκες της δολοφονίας του δεν έχουν εξακριβωθεί πλήρως.
Η ζωή του
Γεννήθηκε το 1912 στην Κωνσταντινούπολη. Μετά τη Μικρασιατική καταστροφή η οικογένειά του εγκαταστάθηκε στον Πειραιά. Αρχικά εργάστηκε ως λογιστής, ενώ το 1934 άρχισε να εκδίδει το «Ναυτικόν και Εμπορικόν Δελτίον Πειραιώς», που το 1936 μετεξελίχθηκε στην εφημερίδα Η Ναυτεμπορική.
Είχε φιλικές σχέσεις με τον Κωνσταντίνο Καραμανλή ήδη από τη δεκαετία του 1940. Όταν ο Καραμανλής έγινε πρωθυπουργός το 1955, ο Αθανασιάδης ως πρόεδρος του Γνωμοδοτικού Συμβουλίου Αθλητισμού εισηγήθηκε, το 1958, τη δημιουργία της Γενικής Γραμματείας Αθλητισμού (ΓΓΑ), και το 1959 ίδρυσε τον Οργανισμό Προγνωστικών Αγώνων Ποδοσφαίρου (ΟΠΑΠ), του οποίου έγινε και ο πρώτος πρόεδρος μέχρι το 1963 και την πτώση του Καραμανλή.
Tο 1962 ανέλαβε και τη διεύθυνση της εφημερίδας Η Βραδυνή, η οποία έγινε το σημείο αναφοράς των καραμανλικών την περίοδο της «εξορίας» του Καραμανλή (1963-1974).
Η εργασία του «Μελέτη επί της συνεργασίας των ημερησίων οικονομικών εφημερίδων της Ευρώπης» αποτέλεσε τη βάση για την ίδρυση της KPEFE (Ευρωπαϊκή Ένωση Οικονομικού Τύπου).
Το 1977 ο Αθανασιάδης έγινε πρόεδρος της Ελληνικής Ολυμπιακής Επιτροπής (ήταν αντιπρόεδρος από το 1974) και την ίδια χρονιά ανέλαβε και την προεδρία της Ένωσης Ιδιοκτητών Ημερησίων Εφημερίδων Αθηνών (ΕΙΗΕΑ).
Δολοφονία
Τη νύχτα του Σαββάτου 19 Μαρτίου 1983, ο Αθανασιάδης δολοφονήθηκε μέσα στο γραφείο του στη Βραδυνή. Ο εκτελεστής τον πυροβόλησε τρεις φορές. Μετά τη δολοφονία, μια γυναίκα τηλεφώνησε στη Βραδυνή και είπε ότι την ευθύνη για την «εκτέλεση» του Αθανασιάδη αναλαμβάνει η οργάνωση «Αντιστρατιωτική Πάλη», και υπέδειξε και το σημείο, στη διασταύρωση των οδών Σταδίου και Αιόλου, όπου υπήρχε προκήρυξη της οργάνωσης, η οποία και βρέθηκε. Όμως, οργάνωση με τίτλο «Αντιστρατιωτική Πάλη» υπήρχε ήδη, και δραστηριοποιούνταν (εντελώς ειρηνικά) στο κίνημα εναντίον της υποχρεωτικής στράτευσης (μάλιστα, εξέδιδε και σχετική εφημερίδα). Η κανονική Αντιστρατιωτική Πάλη διέψευσε οργισμένα την ανάμειξή της στην υπόθεση και ποτέ δεν προέκυψαν στοιχεία σε βάρος των μελών της.
Από τότε η δολοφονία Αθανασιάδη αποτελεί αντικείμενο διάφορων θεωριών: ότι ο Αθανασιάδης δολοφονήθηκε από τον υπόκοσμο επειδή χρωστούσε λεφτά σε τοκογλύφους, ότι δολοφονήθηκε από ελληνική ή ξένη μυστική υπηρεσία που επιθυμούσε αναταραχή στο πολιτικό σκηνικό κτλ.
Δυόμισι χρόνια μετά τη δολοφονία Αθανασιάδη, τον Σεπτέμβριο του 1985, η Ασφάλεια Αττικής της Ελληνικής Αστυνομίας συνέλαβε τον πράκτορα της ΚΥΠ Ντάνο Κρυστάλλη, τον οποίο χειριζόταν απευθείας ο τότε διευθυντής Ασφαλείας της ΚΥΠ συνταγματάρχης Ιωάννης Αλεξάκης.
Στο σπίτι του Κρυστάλλη βρέθηκαν αδημοσίευτες προκηρύξεις της Αντιστρατιωτικής Πάλης. Ο Ντάνος Κρυστάλλης δήλωσε ότι ως «πράκτορας διείσδυσης», είχε έρθει με εντολή της ΚΥΠ σε επαφή με την τρομοκρατική οργάνωση και έτσι έπεσαν στα χέρια του οι προκηρύξεις. Το δικαστήριο κατέληξε ότι ο Κρυστάλλης δεν είχε πάρει μέρος στη δολοφονία του Αθανασιάδη.
Πηγές
Κατηγορία:Έλληνες δημοσιογράφοι Κατηγορία:Έλληνες εκδότες Κατηγορία:Έλληνες επιχειρηματίες Κατηγορία:Πρόεδροι Ελληνικής Ολυμπιακής Επιτροπής Κατηγορία:Δολοφονημένοι δημοσιογράφοι
Χαραυγή Θεσπρωτίας
Η Χαραυγή, (πρώην "Λύκου"), είναι ελληνικό χωριό του δήμου Φιλιατών της περιφέρειας Ηπείρου (Σχέδιο Καλλικράτης).
Παλαιότερα ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.
Βρίσκεται στα βορειοανατολικά όρια του νομού, σε απόσταση περίπου 45 χλμ. ΒΑ. από την Ηγουμενίτσα και 19 χλμ. από τους Φιλιάτες, επί της δεξιάς όχθης της Λαγκαβίτσας, παραπόταμου του Καλαμά, σε υψόμετρο 310 μ.. Πρόκειται για ορεινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, ελαιοκομία, το 1928 αριθμούσε 360 κατοίκους, έχοντας δημοτικό σχολείο. Το 1981 αριθμούσε 85 κατοίκους, το 1991 ήταν 87, ενώ το 2001 αριθμούσε 50 κατοίκους. Το 2019 αριθμεί 3 κατοίκους. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.
Πηγές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Υδροξυαιθυλοκυτταρίνη
thumb|right|200px|Υδρόξυαιθυλοκυτταρίνη